Olve Løseth

Olve Løseth er en norsk skuespiller. Han er utdannet skuespiller ved Det Statlige Russiske Akademi for Teaterkunst (2003–2007), og har vært tilknyttet både Teater Ibsen og Rogaland Teater. Han kom til Trøndelag Teater første gang i 2008, og har siden gestaltet roller som grev Paris i Romeo&Julie, Ernst i Spring Awakening, Jegeren i Prinsessedrama, Lensmann Hansen i Bør Børson Jr, Lillebror i Karlson på taket, Engelen Gaybriel i Juleevangeliet ­– The Smash Hit Musical og Prins Johan i Robin Hood – Rai Rai i Sherwoodskogen. Som medforfatter står han bak suksesser som familiemusikalen Nøtteknekkeren, Slaget på Testiklestad, Juleevangeliet ­– The Smash Hit Musical og Robin Hood – Rai Rai i Sherwoodskogen.

Både Slaget på Testiklestad og Juleevangeliet – The Smash Hit Musical ble i 2017 nominert til Komiprisen for Årets Sceneforestilling, hvorpå Juleevangeliet stakk av med seieren.

Olve Løseth mottok også Komiprisen for Årets Scenekomiker for rollene som Skalden i Slaget på Testiklestad og Engelen Gaybriel i Juleevangeliet ­– The Smash Hit Musical. I 2017 ble han kåret til Årets Teaterskuespiller under Adresseavisens UTAWARDS.

Referanser

Eksterne lenker 
 Olve Løseth i Scenewebarkivet
 Olve Løseth. Trøndelag Teater

Norske skuespillere
Skuespillere ved Trøndelag Teater